***PROIECT***

**DECIZIA ETAPEI DE ÎNCADRARE**

**NR. ... / .03.2024**

Ca urmare a solicitării de emitere a acordului de mediu adresate de COMPANIA NAȚIONALĂ DE TRANSPORT AL ENERGIEI ELECTRICE ,,TRANSELECTRICA” S.A., cu sediul în mun. București, str. Olteni, nr. 2-4, sector 3, prin împuternicit Big Mega Văcăreni Wind Farm S.R.L, înregistrată la APM Tulcea cu nr. 1189/25.01.2024, a depunerii memoriului de prezentare înregistrat la APM Tulcea cu nr. 2614/20.02.2024, precum și a completărilor înregistrate cu nr. 4229/15.03.2024,, în baza:

-**Legii nr. 292/2018** privind evaluarea impactului anumitor proiecte publice și private asupra mediului**,** cu modificările și completările ulterioare

- **Ordonanței de Urgență a Guvernului nr. 57/2007** privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare,

A.P.M. Tulcea decide, ca urmare a consultărilor desfășurate în cadrul ședinței Comisiei de Analiză Tehnică din data de 19.03.2024, că proiectul **,,Racordare la rețeaua de interes public a locului de producere a CEE Văcăreni, amplasat în zona Văcăreni, județul Tulcea în vederea realizării racordului LEA 400 kV intrare-ieșire în LEA 400 kV Lacu Sărat-Isaccea**”propus a se realiza în com. Văcăreni, județul Tulcea, extravilan sau identificat prin NC/CF 32049, Tarla 54, Parcela 1261; NC/CF 38562, T 54, P 1269; CF 32067, T 54, P 1269; NC/CF 38560; conform Certificatului de urbanism nr. 17/5738/18.12.2023 emis de Primăria comunei Văcăreni, **nu se supune evaluării impactului asupra mediului și nu se supune evaluării adecvate.**

**Justificarea prezentei decizii:**

I. Motivele pe baza cărora s-a stabilit neefectuarea evaluării impactului asupra mediului sunt următoarele:

a) proiectul **se încadrează** în prevederile Legii nr. 292/2018 privind evaluarea impactului anumitor proiecte publice și private asupra mediului, cu modificările și completările ulterioare, în anexa nr. 2, la pct. 3, litera b) *instalaţii industriale pentru transportul gazelor, aburului şi apei calde; transportul energiei electrice prin cabluri aeriene, altele decât cele prevăzute în anexa nr. 1* și la pct.10, litera a) *proiecte de dezvoltare a unităţilor/zonelor industriale;*

b) lucrările propuse în cadrul proiectului, prin analiza criteriilor din Anexa 3 a Legii nr. 292/2018 privind evaluarea impactului anumitor proiecte publice și private asupra mediului, nu sunt de natură a genera un impact semnificativ asupra mediului.

c) proiectul propus **intră** sub incidența art. 28 din Ordonanța de Urgență a Guvernului [nr. 57/2007](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-(MjU0NTQ5).htm) privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, deoarece în urma parcurgerii metodologiei de identificare a Ariilor Naturale Protejate de Interes Comunitar (ANPIC) potențial afectate de proiect și a măsurilor restrictive (Anexa 6A din Ordinul MMAP 1682/2023), s-au concluzionat următoarele:

* există ANPIC intersectată de proiect, respectiv ROSPA0073 Măcin Niculițel;
* s-au identificat ANPIC aflate în zona de influenţă a proiectului, respectiv ROSPA0073 Măcin Niculițel;
* s-au identificat ANPIC în cadrul cărora sunt protejate specii cu mobilitate ridicată ce *ar fi putut* ajunge în zona proiectului, respectiv ROSPA0073 Măcin Niculițel;
* există ANPIC care găzduiesc specii de faună care s*-ar fi putut deplasa* în zona proiectului, respectiv ROSPA0073 Măcin Niculițel;
* proiectul nu este amplasat în zone cu restricţii stabilite prin planul de management sau printr-un act normativ din domeniul ariilor naturale protejate/ biodiversitate, care să conducă la respingerea acestuia.

d) proiectul propus **nu intră** sub incidența prevederilor art. 48 si 54 din Legea apelor nr. 107/1996, cu modificările și completările ulterioare.

**1. Caracteristicele proiectului**

**a). Dimensiunea și concepția întregului proiect:**

Proiectul constă în racordarea la rețeaua de interes public a locului de producere CEE Văcăreni, amplasat în zona Văcăreni, județul Tulcea în vederea realizării racordului LEA 400 kV intrare-ieșire în LEA 400 kV Lacu Sărat – Isaccea, propus a se implementa în zona Văcăreni, județul Tulcea. Proiectul analizat este parte a viitorului parc eolian „CONSTRUIRE PARC DE TURBINE EOLIENE, STAȚIE TRANSFORMARE, CABLURI ELECTRICE SUBTERANE, RACORD LEA 400 kV, DRUMURI DE ACCES ȘI RACORD LA DN 22 - VĂCĂRENI”, numit în continuare CEE, care a parcurs o serie de etape reglementate din punct de vedere al protecției mediului obținându-se Avizul de mediu nr. 5/ 17.05.2023 și Acordul de Mediu nr. 1640/02.02.2024, eliberate de APM Tulcea. Conform PUG aprobat HCL Văcăreni nr. 72/29.12.2017, terenul se situează în zona TA Terenuri agricole. Terenurile arabile au pondere predominantă ca suprafață de teren în zona studiată, cu folosință de teren arabil. Acestea vor rămâne în continuare în extravilanul comunei Văcăreni. Conform P.U.Z. aprobat prin Hotărârea Conslllulul Local Văcăreni, Nr.31/ 27.07.2023, terenul se situează în zona TE - zona echipare edilitară.

Prin avizul CTES nr. 235/19.09.2022, soluția de racordare avizată de Transelectrica, a Centralei Electrice Eoliene Văcăreni a fost Varianta 1, cea de intrare - ieșire în LEA 400 kV Isaccea - Lacu Sărat printr-o statie de conexiune, 400 kV Văcăreni complet echipată, realizată în imediata vecinătate a liniei, adiacent deschiderii 131 - 132. Alimentarea barelor de 400 kV Văcăreni se va realiza prin secționarea LEA 400 kV Lacu Sărat - Isaccea, montarea a doi stâlpi 400 kV în axul acesteia și realizarea în continuare a unui racord dublu circuit prin montarea a încă doi stâlpi noi până în fata cadrelor stației. Distanța până la Dunăre este de 10 km, distanța până la limita Parcului Național Munții Măcinului este de 1,58 km, iar distanțele măsurate în linie dreaptă între obiectiv și cele mai apropiate localități sunt 3,5 km până la Luncavița;5,9 km până la Măcin;5,2 km până la Jijila;4 km până la Văcăreni. Pentru racordarea stației 400 kV Văcăreni la SEN se va secționa LEA 400 kV Lacu Sărat – Isaccea în deschiderea 131-132. Se vor demonta stâlpii de susținere portal ancorați existenți tip PAS 400102 de la borna 131 și tip PAS-5 400102 de la borna 132. Se vor monta în axul LEA doi stâlpi de întindere simplu circuit, tip ICnY 400137 (bornele 131N și 3N). Pentru realizarea racordului intrare-ieșire la cadrele stației de conexiune Văcăreni se vor monta doi stâlpi, un stâlp de întindere și colt tip ICn 400280 (borna 132N/2N) din gama Donau și respectiv un stâlp terminal tip ITn 400290 (borna 133N/1N) din gama Donau.

Stâlpul nr 131N se vă monta în interiorul suprafeței ocupate de stâlpul existent 131. Stâlpul nr 3N se va monta la aproximativ 20 m față de stâlpul existent 132 spre stâlpul existent 133. Stâlpii vor fi executați în soluție metalici zăbreliți și vor avea asigurată protecția anticorosivă prin zincare la cald din fabrică. Stâlpii noi vor fi prevăzuți cu plăcuțe de numerotare și avertizare. Fundațiile stâlpilor noi vor fi de tip cvadribloc, turnate la fața locului, câte o fundație pentru fiecare picior al stâlpului. Acestea vor putea fi executate cu LEA 400 kV sub tensiune, dar cu păstrarea distanțelor electrice față de utilaje.

Lungimea Racordului LEA va fi de 947.25 m:

1. STÂLP 133N/1N - STALP132N/2N lungime 357,28 m

2. STÂLP132N/2N - STALP 131N lungime 284,91 m

3. STÂLP132N/2N - STALP 3N lungime 305,06 m

**Bilanț teritorial**

Suprafețe ocupate definitiv: 810 mp

Suprafețe ocupate temporar: pentru 4 stâlpi noi ce se vor monta, suprafața ocupată temporar este de circa 9800 mp.

Investiția nu necesită alimentare cu apă și canalizare menajeră. În perioada de execuție, în cadrul organizării de șantier se vor monta WC-uri ecologice, iar apa potabilă utilizată va fi cea îmbuteliată.

**Utilități:**

**Alimentarea cu apă** - Investiția nu necesită alimentare cu apă și canalizare menajeră.

În perioada de execuție, în cadrul organizării de șantier se vor monta WC-uri ecologice iar apa potabilă utilizată va fi cea îmbuteliată.

**Evacuarea apelor uzate –** Apele provenite din ploi se vor infiltra în pământ sau se vor scurge gravitațional, după panta terenului.

Evacuarea apelor uzate menajere din cadrul Organizării de șantier se va realiza de către firme autorizate, specializate.

**Alimentarea cu energie electrică** – Pe amplasament există traseele a trei linii electrice aeriene de importanță deosebită pentru S.E.N. – LEA 400kV Isaccea-Lacu Sărat, , LEA 400kV Isaccea-Smârdan și LEA 110kV Isaccea-Măcin.

Echiparea edilitară a zonei este dimensionată și determinată de tipul funcțiunii care se amplasează.

Principala echipare edilitară nouă pe amplasament o va reprezenta rețeaua electrică aeriană care face legătura dintre Stația de conexiune/transformare aparținând parcului eolian CEE Văcăreni și tronsonul LEA 400kV Isaccea-Lacu Sărat. Liniile aeriene sunt susținute de cei patru stâlpi ce vor fi montați.

În zona amplasamentului, căile de circulație majoră sunt reprezentate de căi de circulație rutieră –DN 22, drumuri comunale și drumuri de exploatare agricolă.

Accesul la amplasamentul obiectivului analizat se va face pe drumurile de exploatare existente ce vor fi modernizate sau a drumurilor noi de acces construite în cadrul proiectului pentru CEE.

Activitatea de dezafectare în mod normal cuprinde următoarele activitățăi:

- pentru început stâlpii vor fi izolați de rețea;

- stâlpii vor fi dezansamblați, iar partea rămasă va fi secționată de fundație;

- zonele din jurul stâlpilor vor fi reabilitate;

- va avea loc o dezafectare a fundațiilor, terenul refăcându-se.

Stâlpii se vor demona cu macaraua. Aceștia vor fi transportați la Beneficiar pentru depozitare.

Fundațiile stâlpilor se vor demola până la cota de 1 m (sub teren). Se va reface cadrul natural prin executarea de umpluturi, inclusiv refacerea cotei terenului. Molozul rezultat din demolarea fundațiilor se va evacua prin grija executantului lucrării în spații special destinate, autorizate.

**Organizarea de șantier –** Suprafața pentru organizarea de santier este de 0,50 ha (25 m x 200 m).

Organizarea de șantier utilizată pe perioada construcției va face parte din viitorul parc eolian aparținând aceluiași titular *BIG MEGA VĂCĂRENI WIND FARM S.R.L.* și este amplasată pe terenul cu nr. cad. 32533, aparținaând parcului eolian pentru care s-au obținut Avizul de mediu 5/17.05.2023 și Acordul de mediu nr. 1640/02.02.2024 eliberate de APM Tulcea.

b) *cumularea cu alte proiecte existente și /sau aprobate*: În zona proiectului, pe o rază de 10 km, au fost identificate următoarele activități/proiecte: parcul eolian al titularului *BIG MEGA VĂCĂRENI WIND FARM S.R.L* ce va fi construit; cariera „Nisipărie Garvan” pentru exploatare piatră - în funcționare; cariera „Valea Fagilor” pentru exploatare piatră -în funcționare; parc eolian Măcin – în funcționare; drum de legătură de la Jijiila spre podul peste Dunăre- titular CNADNR – în construcție.

*c*) *utilizarea resurselor naturale, în special a solului, a terenurilor, a apei și a biodiversității* : nisip, lemn, apă, pietriș. În perioada de funcționare nu se vor utiliza resurse naturale din zonă.

*d) cantitatea și tipurile de deseuri generate/gestionate:*

Pe durata desfasurarii lucrarilor de constructie/demontare vor fi generate deseuri tehnologice, menajere si de ambalaje.

Deseurile tehnologice vor cuprinde: deseuri metalice (17.04.07), rezultate din activitatea de montare/demontare a stalpilor, conductorilor, izolatorilor (fragmente de armaturi, cleme, bratari, etc.); deseuri materiale de constructie provenite de la materialele de constructie utilizate (beton 17.01.01); deseuri de cabluri, resturi de conductori (17.04.11); deseuri de materiale izolatoare (17.06.04); deseu inert rezultat de la saparea/forarea gaurilor de fundare (pamant 17.05.04); uleiuri uzate pentru mijloacele auto si utilaje; acumulatori uzati; anvelope uzate.

Deseurile metalice feroase si neferoase vor fi colectate si depozitate temporar in incinta organizarii de santier, pe o suprafata impermeabilizata si acoperita si vor fi valorificate prin operatori economici autorizati.

Deseurile provenite de la materialele de constructii (resturile de beton) vor fi depozitate temporar pe amplasament, in zona amenajata special pentru fiecare punct de lucru, urmand sa fie transportate la locurile speciale indicate de autoritatile locale de mediu.

Deseul inert (surplusul de pamant) rezultat in urma saparii/forarii gropilor pentru fundatii va fi transportat si depozitat de catre constructor, pe suprafetele indicate de catre primariile unitatilor administrativ - teritoriale de pe teritoriul carora rezulta acest deseu.

Resturile de cabluri, conductori si izolatori vor fi colectate in incinta organizarii de santier si vor fi predate unui operator economic autorizat.

Deseurile de ambalaje vor cuprinde: ambalaje refolosibile vor fi returnate furnizorului (paleti din sipci lemn -15.01.03) provenind de la ambalajele componentelor stalpilor; tamburi din lemn (15.01.03) provenind de la conductoare; lazi din lemn (15.01.03) provenind de la ambalajele armaturilor) si deseurile de ambalaje valorificabile: deseuri de carton (15.01.01) de la ambalajele partilor componente ale lanturilor izolatoare, clemelor si prizelor de legare la pamant; si PET-uri (15.01.02).

Ambalajele refolosibile (paleti, tamburi si lazi din lemn) vor fi depozitate temporar in incinta organizarii de santier, iar ulterior returnate operatorului economic de la care au fost achizitionate.

Deseurile de carton si recipientii de plastic (PET) vor fi colectate separat si predate unui operator economic autorizat.

Deseurile menajere rezulta de la personalul implicat in realizarea lucrarilor racordului LEA 400 kV.

Deseurile menajere care rezulta de la personalul implicat in implementarea proiectului, de la punctele de lucru, vor fi colectate zilnic in recipienti tip eurocontainer sau europubela, amplasati pe o suprafata impermeabilizata si fara scurgere pe sol, in incinta organizarii de santier, de unde vor fi predate unui operator economic autorizat.

Se estimează următoarele sortimente de deșeuri produse în perioada de construcție:

|  |  |  |  |
| --- | --- | --- | --- |
| Denumire deseu | Cod deseu | Eliminare /Valorificare deseu | Cantități/  luna |
| Beton si moloz | 17.01.01 | Cantitațile de beton ramase sunt concasate si utilizate la relizarea drumurilor interioare in statia de transformare. Cantitățile neutilizate vor fi eliminare la rampa de deșeuri inerte din județ | Cca 2 mc |
| Beton impregnate cu ulei | 17.01.06\* | Valorificate prin societati specializate | Cca 100 kg |
| Lemn | 17.02.01 | Valorificate prin societati specializate | Cca 100 kg |
| Sticla | 17.02.02 | Valorificate prin societati specializate | Cca 10 kg |
| Materiale plastice | 17.02.03 | Valorificate prin societati specializate | Cca 50kg |
| Fier si otel | 17 04 05 | Valorificate prin societati specializate | cca 100 kg |
| Pamant si pietre | 17.05.04 | Pamântul este utilizat în principal la sistematizarea amplasamentului. Cantitățile neutilizate vor fi eliminare la rampa de deșeuri inerte din județ | Cca 5 mc |
| Materiale izolante fara continut de azbest | 17.06.04 | Valorificate prin societăți specializate | Cca 30 kg |
| Deseuri municipale amestecate | 20 03 01 | Eliminare prin societati specializate | Cca 1 mc |
| ambalaje de hârtie si carton | 15.01.01 | Valorificate prin societăți specializate | Cca 50 kg |
| ambalaje din mase plastice | 15.01.02 | Valorificate prin societății specializate | Cca 50 kg |

*e)poluarea și alte efecte negative -* emisiile vor rezulta în perioada de execuție a lucrărilor, din surse mobile (mijloacele folosite la transportul materialelor), din lucrările efective realizate pentru executarea proiectului. Se preconizează că nu va depăși nivelul prevăzut de SR 10009/2017 - “Acustica. Limite admisibile ale nivelului de zgomot din mediul ambiant;

*f) riscul de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice* – minor.

g) *riscurile pentru sănătatea umană – de exemplu, din cauza contaminării apei sau a poluării atmosferice -*  conform punctului de vedere înregistrat la APM Tulcea cu nr. 3737/08.03.2024 emis de DSPJ Tulcea—fără observații.

**2) Amplasarea proiectului**

a) *Utilizarea actuală și aprobată a terenurilor*: amplasamentul este situat în jud. Tulcea, com. Văcăreni, județul Tulcea, extravilan, conform Certificatului de urbanism nr. 17/5738/18.12.2023 emis de Primăria comunei Văcăreni, cu folosința actuală curți construcții.

b) *bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa, biodiversitatea, din zonă și din subteranul acesteia* – nu este cazul.

c) *capacitatea de absorbție mediului natural, acordându-se o atenție specială următoarelor zone*:

-zone umede, zone riverane, guri ale râurilor – nu este cazul

-zone costiere și mediul marin – nu este cazul;

-zone montane și forestiere – nu este cazul;

-arii naturale protejate de interes național, comunitar, international – nu este cazul;

-zone clasificate sau protejate conform legislatiei în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului național - Secțiunea a III-a - zone protejate, zonele de protecție instituite conform prevederilor legislației din domeniul apelor, precum și a celei privind caracterul și mărimea zonelor de protecție sanitară și hidrogeologică – amplasamentul este situat în ROSPA0073 Măcin Niculițel;

-zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri– nu este cazul;

- zonele cu o densitate mare a populației – nu este cazul;

- peisaje și situri importante din punct de vedere istoric, cultural sau arheologic – conform punctului de vedere nr. 1268/26.02.2024, înregistrat la APM Tulcea cu nr. 2935/26.02.2024 emis de Direcția Județeană pentru Cultură Tulcea- nu este necesar aviz DJC Tulcea.

**3) Tipurile și caracteristicile impactului potențial**

- importanța și extinderea spațială a impactului - de exemplu, zona geografică și dimensiunea populației care poate fi afectată – impact minor, nesemnificativ.

- natura impactului – implementarea proiectului va avea un impact nesemnificativ, pe termen mediu și lung asupra peisajului, mediului vizual, social, cultural.

Impactul asupra faunei, florei, calității aerului, climei, bunurilor materiale va fi temporar, nesemnificativ.

- natura transfrontalierǎ a impactului: nu este cazul.

- intensitatea și complexitatea impactului: impactul determinat de lucrări nu este de natură să determine efecte negative permanente pe termen mediu și lung. Se estimează că lucrările vor avea un impact nesemnificativ asupra factorilor de mediu.

- probabilitatea impactului: pe durata de implementare și exploatare a proiectului va fi redusă.

-debutul, durata, frecvența și reversibilitatea preconizate ale impactului – impactul nesemnificativ identificat se va manifesta doar pe perioada lucrărilor de investiție. După finalizarea lucrărilor se estimează un impact neutru.

- cumularea impactului cu impactul altor proiecte existente și/sau aprobate – proiectul propus este în strânsă legătură cu parcul eolian aparținând aceluiași titular, dar nu va avea un impact cumulat semnificativ asupra factorilor de mediu.

- posibilitatea de reducere efectivă a impactului: se va utiliza material absorbant în cazul unor scurgeri accidentale de combustibil de la utilajele cu care se lucrează; se vor lua măsuri de umectare a suprafețelor atunci când este cazul; evitarea tasării terenului în afara suprafeței de teren proprietate, prin limitarea deplasării maşinilor grele pe terenurile acoperite cu habitate de stepă; în zonele în care se vor efectua decopertări, stratul de sol fertil, care conține și stratul vegetal preexistent, va fi păstrat în imediata apropiere a zonelor de unde a fost extras.

II. **Motivele pe baza cărora s-a stabilit neefectuarea evaluării adecvate:**

***1.Pierdere directă prin reducerea suprafeței acoperite de habitat ca urmare a distrugerii sale fizice:*** Implementarea proiectului nu conduce în mod direct, la faza de construire, la pierderi de suprafețe ale habitatelor speciilor de interes comunitar.

***2. Pierderea habitatului de reproducere, hrănire, odihnă ale speciilor:***

Implementarea proiectului nu conduce la pierderi de suprafețe de habitate de reproducere, hrănire și/sau odihnă ale speciilor de interes comunitar evidențiate ca fiind prezente sau potențial prezente în zona proiectului și în zona de influență a proiectului.

***3. Alterare/degradare prin deteriorarea calității habitatului, care conduce la o abundența redusă a speciilor caracteristice sau la modificarea structurii biocenozei (componența speciilor):***

Implementarea proiectului nu conduce la faza de construire la deteriorarea calității vreunui tip de habitat de interes comunitar sau habitate ale speciilor de interes comunitar.

4. ***Alterare/degradare prin deteriorarea habitatelor de reproducere, hrănire, odihnă a speciilor:***

Implementarea proiectului nu conduce la alterarea sau deteriorarea habitatelor de reproducere, hrănire și/sau odihnă a speciilor de interes comunitar evidențiate ca fiind prezente sau potențial prezente în zona proiectului și în zona de influență a proiectului.

5. ***Perturbare prin schimbarea condițiilor de mediu existente: strămutări ale exemplarelor speciilor, modificări comportamentale ale speciilor:***

Implementarea proiectului nu conduce la perturbări ale speciilor de interes comunitar evaluate ca fiind prezente în zona proiectului și în zona de influență a proiectului și nu va conduce la strămutări ale exemplarelor speciilor și/sau modificări comportamentale ale speciilor potențial prezente pe amplasament.

6. ***Fragmentare prin crearea de bariere fizice sau comportamentale în habitatele conectate din punct de vedere fizic sau funcțional sau prin împărțirea acestora în fragmente mai mici și mai izolate:***

Implementarea proiectului nu conduce, la fragmentarea populației vreunei specii de interes comunitar. Nu vor fi create bariere fizice sau comportamentale pentru speciile potențial prezente în zona proiectului.

7***. Reducerea efectivelor populaţionale ca urmare a mortalităţii directe generată de proiect sau ca urmare a celorlalte forme de impact:***

Implementarea proiectului nu conduce la reduceri de efective populaționale ale vreunei specii de interes comunitar din aria protejată ROSPA0073 Măcin Niculițel.

8. ***Alte impacturi indirecte prin modificarea indirectă a calității mediului****:*

Nu au fost identificate impacturi indirecte care să conducă la modificarea calității mediului.

9. ***Incertitudinile identificate*** *-* nu au fost identificate incertitudini.

**Titularul a obținut Avizul favorabil al Agenției Nationale pentru Arii Naturale Protejate nr. ...** cu următoarele condiții:

III. **Motivele pe baza cărora s-a stabilit neefectuarea evaluării impactului asupra corpurilor de apă** – conform punctului de vedere emis de Sistemul de Gospodărire a Apelor Tulcea nr. 1516/PC/28.02.2024, înregistrat la APM Tulcea cu nr. 3146/28.02.2024 – nu necesită obținerea Avizului de gospodărire a apelor și nu necesită studiu de evaluare a impactului asupra corpurilor de apă.

**Condițiile de realizare a proiectului pentru evitarea sau prevenirea eventualelor efecte negative semnificative asupra mediului:**

1. se vor respecta datele și specificațiile din documentația tehnică precum și legislația de mediu în vigoare; se vor respecta măsurile prevăzute prin proiect în vederea diminuării impactului asupra factorilor de mediu.
2. pentru a se preveni riscul producerii unor victime accidentale dintre speciile de faună de interes comunitar cu mobilitate medie sau ridicată și care pot să ajungă în zona proiectuluisau speciile de păsări care tranzitează amplasamentulse vor lua următoarele măsuri*:*

* se va limita viteza vehiculelor pe drumurile din zona lucrărilor propuse sub 30 km/h;
* se va asigura optimizarea traseelor de transport materiale, astfel încât să se reducă la minim numărul lor, pentru a minimiza impactul asupra zonelor tranzitate. De asemenea, pentru reducerea emisiilor de praf se va proceda la umectarea drumurilor de acces în perioadele secetoase;
* se vor efectua instruiri pentru tot personalul implicat în execuţia lucrărilor cu privire la problemele generale de mediu, habitate şi specii protejate şi măsuri de evitare a oricărui impact asupra mediului;
* toate activitățile de săpare și umplere să fie realizate într-un interval scurt de timp, astfel încât să fie redus riscul de colonizare cu specii vegetale ruderale și/sau invazive;
* lucrările nu se vor realiza în sezonul de primăvară, în special în perioade ploioase pentru a preveni acumularea de apă în şanţuri și implicit crearea de habitate favorabile de reproducere a speciilor (depunerea pontelor) de amfibieni în zona de lucru şi distrugerea ulterioară a acestora;
* interzicerea utilizării vehiculelor (cele care sunt implicate în realizarea activităților propuse) pe timpul nopții în zona culoarelor de lucru (unele specii au activitate nocturnă, în special în condiţii de umiditate ridicată, iar vizibilitatea scăzută nu permite evitarea acestora);
* lucrările se vor efectua în afara perioadelor de cuibărit și creștere a puilor la păsări, respectiv perioada 15 mai – 15 iulie, iar perioada din zi optimă pentru desfășurarea lucrărilor nu trebuie să depășească intervalul orar 0900 – 1700, pentru a evita suprapunerea cu perioadele foarte active din zi pentru speciile de păsări.

1. proiectul se va realiza conform documentațiilor prezentate, cu respectarea prevederilor legislatiei de protecția mediului, în vigoare.
2. lucrările se vor executa strict în perimetrul destinat prin proiect și nu se vor deteriora zonele învecinate perimetrului de desfǎșurare a lucrǎrilor.
3. este interzisă părăsirea incintei organizării de șantier cu mijloacele de transport cu roțile/caroseria autovehiculelor încărcate cu noroi, în vederea evitării antrenării acestuia pe drumurile publice.
4. deșeurile menajere și cele rezultate în timpul executării lucrărilor, vor fi colectate selectiv și preluate de o societate autorizată pentru valorificare/eliminare.
5. titularii pe numele cărora au fost emise autorizaţii de construire şi/sau desfiinţare potrivit prevederilor Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, au obligaţia să gestioneze deşeurile din construcţii şi desfiinţări, astfel încât să atingă un nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de rambleiere care utilizează deşeuri pentru a înlocui alte materiale, de minimum 70% din masa deşeurilor nepericuloase provenite din activităţi de construcţie şi desfiinţări, cu excepţia materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deşeuri în temeiul Directivei 2008/98/CE a Parlamentului European şi a Consiliului.
6. titularii pe numele cărora au fost emise autorizaţii de construire şi/sau desfiinţări trebuie să raporteze anual APM, până la 30 aprilie a anului următor celui pentru care se raportează, conformarea cu art. 17 alin. (7) din OUG 92/2021, cu modificările și completările ulterioare.
7. managementul deșeurilor generate în urma execuției lucrărilor prevăzute în proiect se va realiza în conformitate cu legislația specifică de mediu și va fi în responsabilitatea titularului proiectului, astfel:

* deșeurile municipale amestecate generate în perioada lucrărilor de construcții vor fi colectate, stocate temporar în pubele și valorificate prin agenți economici autorizați;
* deșeurile reciclabile rezultate în perioada lucrărilor de construcții (metalice, hârtie și carton, plastic, etc.) vor fi colectate, stocate temporar pe tipuri, în recipiente speciale, în vederea valorificării prin societăți autorizate;
* deșeurile de construcții rezultate în perioada lucrărilor de construcții vor fi colectate și stocate temporar în vederea valorificării prin societăți autorizate.

1. se interzice evacuarea deșeurilor în alte locuri, decât în spațiile special amenajate.
2. se interzice incendierea oricărui tip de deşeu şi/sau substanţă sau obiect;
3. se interzice îngroparea deşeurilor de orice fel;
4. se interzice abandonarea, aruncarea, precum și ascunderea deșeurilor;
5. se interzice eliminarea, deținerea, păstrarea deșeurilor în afara spațiilor autorizate în acest scop;
6. se interzice spălarea utilajelor/vehiculelor în zona de lucru aferentă;
7. materialele necesare executării lucrărilor propuse se vor depozita în locuri bine stabilite, amenajate corespunzător;
8. se vor lua măsuri pentru minimizarea emisiilor de pulberi în suspensie și sedimentabile, astfel încât calitatea aerului să respecte STAS 12574-87 – AER DIN ZONELE PROTEJATE. Condiții de calitate;
9. pe perioada de execuție a lucrărilor, zgomotul produs de activitățile de pe amplasament nu trebuie să depășească nivelul de presiune acustică, conform SR 10009-2017 – Acustica. Limite admisibile ale nivelului de zgomot din mediul ambiant;
10. utilajele folosite pe durata de realizare a lucrǎrilor, precum și mijloacele de transport, vor avea o stare tehnicǎ corespunzǎtoare, astfel încât sǎ fie exclusǎ orice posibilitate de poluare a mediului înconjurător cu combustibil ori material lubrifiant direct sau indirect.
11. în cazul poluării accidentale a solului cu produse petroliere și uleiuri minerale de la vehiculele grele și echipamentele mobile se va proceda imediat la decopertarea solului contaminat, stocarea lui în saci, tratarea de către firme autorizate/ depozitarea în depozite de deșeuri autorizate;
12. prezenta decizie nu exonerează de răspundere proiectantul și constructorul, în cazul producerii unor accidente în timpul execuției lucrărilor sau exploatării acestora;
13. raportarea imediata la APM Tulcea și GNM – CJ Tulcea în cazul producerii unui eveniment (indiferent de factorul de mediu afectat – apă, aer, sol) care poate conduce la accidente/incidente ecologice, poluare accidentală;
14. beneficiarul răspunde de realizarea corectă a lucrărilor propuse, respectând condițiile prezentate în memoriul de prezentare;
15. dacă terenurile cu destinația de spații verzi vor fi afectate în mod accidental în timpul realizării proiectului, ele vor fi aduse laanterior, cu refacerea acestora (se va realiza reabilitarea ecologică a zonelor afectate temporar și readucerea lor la starea și funcționalitatea inițială);
16. **la finalizarea lucrărilor se va notifica APM Tulcea, în vederea întocmirii procesului verbal de constatare a realizării lucrărilor prevăzute în actul de reglementare. Procesul-verbal încheiat de APM Tulcea la verificarea respectării prevederilor prezentei decizii, se anexează și face parte integrantă din procesul-verbal de recepție la terminarea lucrărilor;**
17. beneficiarul va respecta condițiile impuse prin certificatul de urbanism nr. 17/5738/18.12.2023 emis de Primăria comunei Văcăreni;

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.

Se poate adresa instanței de contencios administrativ competente și orice organizație neguvernamentală care indeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autoritații publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, dupa caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobarii de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunostință publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.

**DIRECTOR EXECUTIV**

**chim. Mirela – Aurelia RAICU**

Șef Serv. Avize, Acorduri, Autorizații Șef Serv. Calitatea Factorilor de Mediu

ing. Daniela STRĂINU ing. Elena MICU

Întocmit: Daniela Străinu/ Nr. A.A.A. /22.03.2024